
讘讬爪讛 讬讙 注"讗 - 驻讬专讜砖 砖讟讬讬谞讝诇抓

讛讗 [讝讜] 讻砖讬讟转 专讘讬 讛讬讗, 讜诇讚注转讜 砖讬砖 讞讬讜讘 转专讜诪讛 讘诪诇讬诇讜转 讬砖 讗讻谉 讗祝 讗驻砖专讜转 砖诇 讛专诪转 转专讜诪讜转 讘讞讙 注爪诪讜, 讛讗 [讜讝讜] 诪砖谞转谞讜 讻专' 讬讜住讬 讘专' 讬讛讜讚讛 讛讬讗, 砖诇讚注转讜 讗讬谉 转专讜诪讛 讘诪诇讬诇讜转. 讚转谞讬讗 [砖讻谉 砖谞讬谞讜 讘讘专讬讬转讗] 讘注谞讬谉 讝讛: 讛讻谞讬住 讗讚诐 砖讘诇讬谉 诇讘讬转讜 讻讚讬 诇讟讜讞谞诐 诇拽诪讞 讜诇注砖讜转 诪讛谉 注讬住讛 鈥� 讗讜讻诇 诪讛谉 诇驻讬 砖注讛 讘讚专讱 注专讗讬 诇驻谞讬 砖谞讟讞谞讜 讜驻讟讜专 诪谉 讛转专讜诪讛. 讻讬 讻诇 注讜讚 诇讗 谞讙诪专讛 诪诇讗讻转 讛转讘讜讗讛, 注讚讬讬谉 诇讗 讞诇 注诇讬讛 讞讬讜讘 讛驻专砖转 转专讜诪讛.


讗讜诇诐 讗诐 讛讻谞讬住 讗转 讛砖讘诇讬诐 诪转讞讬诇讛 诇讗 诇讟讞讬谞讛 讗诇讗 讻讚讬 诇诪讜诇诇谉 讘诪诇讬诇讜转 讜诇讗讜讻诇谉 诪注讟 诪注讟 鈥� 专讘讬 诪讞讬讬讘 讘讛驻专砖转 转专讜诪讛 诪讛谉 讜讻诇 注讜讚 诇讗 讛驻专讬砖 讗住讜专 诇讜 诇讗讜讻诇谉 讜专' 讬讜住讬 讘专' 讬讛讜讚讛 驻讜讟专 讗讜转谉 诪讛驻专砖讛. 砖诇讚注转讜 讗祝 讻讜讜谞讛 讝讜 讗讬谞讛 诪讞讬讬讘转 注讚讬讬谉 讘转专讜诪讛, 讜讗讬谉 讞讜讘转 转专讜诪讛 讗诇讗 讘讚讙谉 讙诪讜专 砖谞讗住祝 讻专讗讜讬. 


讜诪拽砖讬诐: 讜诇专' 讬讜住讬 讘专' 讬讛讜讚讛 谞诪讬 诪砖讻讞转 诇讛 [讙诐 讻谉 讬讻讜诇 讗转讛 诇诪爪讜讗 讗讜转讛] 讗驻砖专讜转 砖讬爪讟专讱 诇讛驻专讬砖 转专讜诪讛 诪谉 讛诪诇讬诇讜转, 讻讬爪讚 鈥� 讻讙讜谉 砖讛讻谞讬住 砖讘诇讬谉 诇注砖讜转 诪讛谉 注讬住讛 讜砖讘诇讬诐 讗诇讛 谞转讞讬讬讘讜 讗讬驻讜讗 讻讘专 讘转专讜诪讛, 讜谞诪诇讱 注诇讬讛谉 诇诪讜诇诇谉 讘讬讜诐 讟讜讘, 讚讟讘诇讗 讘讬讜诪讬讛 [砖讞诇 讗讬住讜专 讛讟讘诇 讘讬讜诪讜] 讘砖注转讜, 讜讞讬讬讘 讗讝 诇讛驻专讬砖 讜诪砖讛驻专讬砖 诪讜转专 诇讜 诇讗讜讻诇讜!


讗诇讗 讻讱 讬砖 诇讜诪专: 诪讗讬 [诪讛 驻讬专讜砖] 转专讜诪讛 砖诪住讻讬诪讬诐 讘讬转 砖诪讗讬 讜讘讬转 讛诇诇 砖讗讬谉 诪驻专讬砖讬诐 鈥� 讛讻讜讜谞讛 讛讬讗 砖讗讬谉 专砖讗讬 诇讛专讬诐 讗转 专讜讘 转专讜诪讛, 讜讻讙讜谉 讗诇讗 砖注砖讜 讘讛诐 讚讬砖讛 讜诪讬专讜讞 诪注专讘 讬讜诐 讟讜讘. 讗讘诇 诪讜讚讬诐 讛诐 砖讬砖 诪拽专讬诐 讬讜爪讗讬 讚讜驻谉 砖讘讛诐 诪讜转专 诇讛驻专讬砖 转专讜诪讛 讘讬讜诐 讟讜讘.


讗诪专 讗讘讬讬: 诪讞诇讜拽转 讝讜 诪诪转讬 讞诇讛 讞讜讘转 转专讜诪讛 讜讗讬住讜专 讟讘诇 注诇 讙讬讚讜诇讬 砖讚讛 讛讬讗 讚讜讜拽讗 讘砖讘诇讬谉, 砖讚专讻谉 诇讛讘讬讗谉 诇讙讜专谉, 讜砖诐 讬砖 诇讛谉 讚专讱 注讬讘讜讚 拽讘讜注讛. 讗讘诇 讘拽讟谞讬讜转 鈥� 讚讘专讬 讛讻诇 讗住讜专讬讬转讗 讟讘诇讗 [讛讞讘讬诇讜转, 讛讗讙讜讚讜转, 谞注砖讜转 讟讘诇] 讜诪讗讝 讞讬讬讘讬诐 诇讛驻专讬砖 诪讛诐 转专讜诪讛.


讜诪爪讬注讬诐: 诇讬诪讗 诪住讬讬注 诇讬讛 [讛讗诐 谞讗诪专 砖讗驻砖专 诇住讬讬注 诇讜] 诪谉 讛诪砖谞讛 讛讘讗讛, 砖砖谞讬谞讜: 诪讬 砖讛讬讜 诇讜 讞讘讬诇讬 转诇转谉 (砖讛讜讗 诪讬谉 拽讟谞讬讜转) 砖诇 讟讘诇 鈥� 讛专讬 讝讛 讻讜转砖 讗转 讛讞讘讬诇讜转 讛诇诇讜, 砖讝讜 讛讚专讱 诇讛讜爪讬讗 讗转 讛讙专讙讬专讬诐 诪转讜讱 讛讞讘讬诇讜转, 讜诪讞砖讘 讻诪讛 讝专注 讬砖 讘讛谉 讘讻诇 讛讞讘讬诇讜转, 讜诪驻专讬砖 转专讜诪讛 注诇 讛讝专注 讜讗讬谞讜 诪驻专讬砖 注诇 讛注抓. 砖讗祝 砖诪砖转诪砖讬诐 讙诐 讘讙讘注讜诇讬诐 讜讘注诇讬诐 诇爪讜专讱 讘讬砖讜诇, 诪讻诇 诪拽讜诐 讗讬谉 爪专讬讱 诇讛驻专讬砖 注诇讬讛诐 转专讜诪讛. 诪讗讬 诇讗讜 [讛讗诐 诇讗] 砖讛诇讻讛 讝讜 讻砖讬讟转 专' 讬讜住讬 讘专 讬讛讜讚讛 讛讬讗, 砖讗诪专 讻讬 讛转诐 [砖诐] 讘砖讘诇讬诐 讛谞诪诇诇讜转 诇讗 讟讘诇讗 [讗讬谞讜 注讜砖讛 讟讘诇] 讛讻讗 讟讘诇讗 [讻讗谉 讛讜讗 讟讘诇] 讜诇讻谉 讛讞讬讚讜砖 砖讘讚讘专!


讜讚讜讞讬诐: 诇讗 讗讬谉 诪讻讗谉 专讗讬讛, 讻讬 讗驻砖专 诇讜诪专 砖诪砖谞讛 讝讜 讛注讜住拽转 讘转诇转谉, 讻砖讬讟转 专讘讬 讛讬讗 讛诪讞讬讬讘 讘讻讙讜谉 讝讛 讘讛驻专砖讛. 讜诪拽砖讬诐: 讗讬 [讗诐] 讻砖讬讟转 专讘讬 讛讬讗 诪讛 讗诐 讻谉 讛讞讬讚讜砖 讘讻讱? 诪讗讬 讗专讬讗 [诪讛 砖讬讬讱], 诪讚讜注 讚讜讜拽讗 讗诪专 讛诇讻讛 讝讜 讘转诇转谉, 讗驻讬诇讜 砖讘诇讬谉 谞诪讬 [讙诐 讻谉] 讻讱 讚讬谞谉 诇砖讬讟转讜, 讜诪讛 讟注诐 讗诪专 讘转诇转谉 讚讜讜拽讗?


讜讚讜讞讬诐: 讗诇讗 诪讗讬 [诪讛] 讗讜诪专 讗转讛 讻讬 诪砖谞讛 讝讜 讻砖讬讟转 专' 讬讜住讬 讘专' 讬讛讜讚讛 讛讬讗 鈥� 讗诐 讻谉 诇砖诪注讬谞谉 [砖讬砖诪讬注 诇谞讜] 讛诇讻讛 讝讜 讘砖讗专 诪讬谞讬 拽讟谞讬讜转 砖谞注砖讬诐 讟讘诇 讘讞讘讬诇讜转讬讛谉, 讜讻诇 砖讻谉 转诇转谉 砖讛讜讗 诪讬谉 讛谞讗讻诇 专拽 讘讻诪讜讬讜转 拽讟谞讜转 讜讗讬谉 注讜砖讬诐 诪诪谞讜 驻专讬 讻讚讙谉.


讗诇讗 转诇转谉 讗爪讟专讬讻讗 诇讬讛 [讛讜爪专讱 诇讜] 诇讗诪专讜 诪驻谞讬 讟注诐 讗讞专, 讜讗讬谉 讘诪砖谞讛 讛讜讻讞讛 诇讗 讻砖讬讟转 专讘讬 讜诇讗 讻专' 讬讜住讬 讘专' 讬讛讜讚讛. 讻讬 住诇拽讗 讚注转讱 讗诪讬谞讗 [讛讬讛 注讜诇讛 注诇 讚注转讱 诇讜诪专]: 讛讜讗讬诇 讜讛转诇转谉 讟注诐 注爪讜 讜驻专讬讜 砖讜讛, 砖讗祝 注谞驻讬 讛转诇转谉 讬砖 讘讛诐 讘谞讜转谉 讟注诐 讘拽讚专讛, 讜讗诐 讻谉 诇驻专讜砖 谞诪讬 讗注爪讜 [砖讬驻专讬砖 讙诐 讻谉 转专讜诪讛 注诇 讛注抓] 砖诇 讛转诇转谉, 拽讗 诪砖诪注 诇谉 [讛砖诪讬注 诇谞讜] 砖讗讬谉 讞讜讘讛 诇注砖讜转 讝讗转, 讜讝讛讜 讞讬讚讜砖讛 砖诇 讛诪砖谞讛.


讗讬讻讗 讚讗诪专讬 [讬砖 砖讗讜诪专讬诐] 砖诇讗 讻讱 讗诪专 讗讘讬讬 讗转 讚讘专讬讜, 讗诇讗 讘讙讬专住讛 讗讞专转 谞讗诪专讜, 讜讻讱 讗诪专 讗讘讬讬: 诪讞诇讜拽转 讝讜 砖诇 专讘讬 讜专' 讬讜住讬 讘专' 讬讛讜讚讛 讛讬讗 诇讙讘讬 砖讘诇讬谉, 讗讘诇 讘拽讟谞讬讜转 鈥� 讚讘专讬 讛讻诇 讗住讜专讬讬转讗 诇讗 讟讘诇讗 [讛讞讘讬诇讜转 注爪诪谉 讗讬谞谉 讟讘诇] 讗祝 讗诐 讬转讞讬诇 诇转拽谞谉 诇讗讻讬诇讛. 诪讬转讬讘讬 [诪拽砖讬诐 注诇 讻讱]; 诪讬 砖讛讬讜 诇讜 讞讘讬诇讬 转诇转谉 砖诇 讟讘诇 鈥� 讛专讬 讝讛 讻讜转砖, 讜诪讞砖讘 讻诪讛 讝专注 讬砖 讘讛谉, 讜诪驻专讬砖 注诇 讛讝专注 讜讗讬谞讜 诪驻专讬砖 注诇 讛注抓. 诪讗讬 诇讗讜 [讛讗诐 诇讗] 诪讚讜讘专 讻讗谉 讘诪拽专讛 诪讬讜讞讚 讘讟讘诇 讟讘讜诇 砖诇 转专讜诪讛, 讜讘转讬拽讜谉 讟讘诇 诇讗讻讬诇转 讬砖专讗诇 注诇 讬讚讬 讛专诪转 转专讜诪讛 讙讚讜诇讛!


讜讚讜讞讬诐: 诇讗, 讻讗谉 诪讚讜讘专 讘诪拽专讛 讗讞专, 讘讟讘诇 讟讘讜诇 砖诇 转专讜诪转 诪注砖专 砖讗讬谉 讛讞讘讬诇讜转 诪转讞讬讬讘讜转 讘讛驻专砖讛 砖诇 转专讜诪讛 讙讚讜诇讛, 讗诇讗 专拽 讘转专讜诪讛 砖诇 诪注砖专 诪谉 讛诪注砖专, 砖谞讜转谉 讛诇讜讬 诇讻讛谉, 讜讟专诐 讛讛驻专砖讛 讗住讜专 讛诇讜讬 讘讗讻讬诇转 讛诪注砖专 专讗砖讜谉 砖讛讜讗 砖诇讜.


讜讻砖讬讟转 专' 讗讘讛讜 讗诪专 专' 砖诪注讜谉 讘谉 诇拽讬砖. 砖讗诪专 专' 讗讘讛讜 讗诪专 专' 砖诪注讜谉 讘谉 诇拽讬砖: 诪注砖专 专讗砖讜谉 砖讛拽讚讬诪讜 讛诇讜讬 诇讻讛谉 讜谞讟诇讜 讘砖讘诇讬谉 砖讗祝 砖讛讚专讱 讛专讗讜讬讛 讛讬讗 诇转拽谉 讗转 讛转讘讜讗讛 讘讙讜专谉 讜诇讛驻专讬砖 诪诪谞讛 讘转讞讬诇讛 转专讜诪讛 讙讚讜诇讛 诇讻讛谉 讜专拽 讗讞专 讻讱 诪注砖专 专讗砖讜谉 诪谉 讛谞讜转专 讛谞讬转谉 诇诇讜讬, 诪讻诇 诪拽讜诐, 讗诐 诇讗 注砖讛 讻讚讬谉, 讜讛拽讚讬诐 讛诇讜讬 讜谞讟诇 讗转 讛诪注砖专 诪谉 讛转讘讜讗讛 讘注讜讚讛 讘砖讘诇讬谉


砖诪讜 讛注讜讘讚讛 砖讻讬谞讛讜 诪注砖专 讛讜讗 讟讜讘诇讜, 注讜砖讛 讗讜转讜 讟讘诇 讜讗住讜专 讘讗讻讬诇讛 诇注谞讬谉 转专讜诪转 诪注砖专, 砖讗住讜专 诇诇讜讬 诇讗讻讜诇 诪诪谞讜 诪讬讚 注讚 砖讬驻专讬砖 诪诪谞讜 转专讜诪转 诪注砖专 诇讻讛谉. 讜讗诐 讻谉 诪爪讗谞讜 讚讜讙诪讛 砖诇 讛驻专砖转 转专讜诪讛 (转专讜诪转 诪注砖专) 注讜讚 讟专诐 讙诪专 诪诇讗讻讛, 讜讝讛讜 讛讛住讘专 砖诇 讗讜转讛 诪砖谞讛.


讜诪拽砖讬诐: 讗诐 讻讱, 讻讬讜谉 砖讻讘专 砖诪讜 讟讜讘诇讜, 讻讜转砖 诇诪讛 诇讬? 诇讬诪讗 诇讬讛 [砖讬讗诪专 诇讜] 讛诇讜讬 诇讻讛谉: 讻讬 讛讬讻讬 讚讬讛讘讜 诇讬, 讛讻讬 讬讛讬讘谞讗 诇讱 [讻驻讬 砖谞转谞讜 诇讬 砖讘诇讬诐, 讗讜 讞讘讬诇讜转 讘诇转讬 诪转讜拽谞讜转, 讻讱 讗谞讬 谞讜转谉 诇讱] 讘讗讜转讜 诪爪讘! 讗诪专 专讘讗: 拽谞住讗 [拽谞住] 讛讜讗. 讻诇讜诪专: 讻讱 讗讻谉 讛讬讛 爪专讬讱 诇讛讬讜转, 讗讘诇 诪讗讞专 砖注砖讛 讛诇讜讬 砖诇讗 讻讛讜讙谉 砖谞讟诇 讗转 讛诪注砖专 诇驻谞讬 讝诪谞讜 鈥� 讙讝专讜 注诇讬讜 砖诇讗 讬驻专讬砖 诪诪谞讜 诪注砖专 诇讻讛谉 讻爪讜专转讜, 讗诇讗 讬讟专讞 讘讜 讜讬转拽谞谞讜, 讜专拽 讗讝 讬驻专讬砖 诪诪谞讜 诪注砖专 诪谉 讛诪注砖专.


讜诪注讬专讬诐: 转谞讬讗 谞诪讬 讛讻讬 [砖谞讜讬讛 讘专讬讬转讗 讙诐 讻谉 讻讱], 砖讗诪专讜: 讘谉 诇讜讬 砖谞转谞讜 诇讜 砖讘诇讬谉 讘诪注砖专讜转讬讜 鈥� 注讜砖讛 讗讜转谉 讙讜专谉, 讻诇讜诪专, 讚砖 讜诪转拽谉 讗讜转诐 讻专讙讬诇, 讜讻谉 讗诐 谞转谞讜 诇讜 注谞讘讬诐 鈥� 注讜砖讛 讗讜转谉 讬讬谉, 讝讬转讬诐 鈥� 注讜砖讛 讗讜转谉 砖诪谉, 讜诪驻专讬砖 注诇讬讛诐 转专讜诪转 诪注砖专, 讜谞讜转谞谉 讗讝 诇讻讛谉. 砖讻砖诐 砖转专讜诪讛 讙讚讜诇讛 讗讬谞讛 谞讬讟诇转

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

